MS «Ro Vision»

MS «Ro Vision» er en norsk brønnbåt bygget i 2020 ved Larsnes Mekaniske Verksted som byggenummer 65. MS «Ro Vision» ble levert til Rostein i 2020. Skipet er verdens første hybride brønnbåt. Rostein var ikke de første til å bestille en hybrid brønnbåt, men skipet er den første som ble ferdigstilt.

MS «Ro Vision» har en lengde på 84,20 meter og en bredde på 15,50 meter. Skipet er en lengre versjon av søsterskipene MS «Ro Fortune» (2018), MS «Ro West» (2017), MS «Ro North» (2016), MS «Ro Server» (2016) og MS «Ro Arctic».

Skipet er utstyrt med tre stykk dieselgeneratorer av typen Yanmar 6EY22ALW. Disse sørger for at skipet klarer en toppfart på over 12 knop fullastet. MS «Ro Vision» har en lastekapasitet på totalt 3900 kubikkmeter. MS «Ro Vision» ble "Ship of the year" i 2020. I 2022 ble skipet kåret til den flotteste brønnbåten i Norge. Kåringen ble utført av iLaks som en uoffisiell kåring der magasinets lesere stemte på ulike skip ved å trykke liker på facebook-innlegg.

Referanser

Eksterne lenker 
 
 

Vision
Skip fra 2020
Norske brønnbåter
Skip bygget ved Larsnes Mekaniske Verksted
Artikler i sjøfart-prosjektet